Het ons ons godsdiens afgewater? Vier vissermanne langs die See van Galilea - www.bybelkennis.co.za
Pride is the devil’s dragnet in which he takes more fish than in any other, except procrastination – C. H. Spurgeon
Ons het laas gesien dat Ayan, die Moslemvrou, groot opofferings moes maak om Jesus Christus te kan volg. Is sy ‘n uitsondering? Kom ons kyk na Jesus se oorspronklike oproep.
Jesus loop langs die See van Galilea. Daar sien Hy vier vissermanne – Simon (Petrus), Andreas, Jakobus en Johannes. Jesus roep hulle en sê: Volg My, en Ek sal julle vissers van mense maak (Matteus 4:19). Wat sê Jesus in werklikheid vir hulle? Los julle beroep, besittings, drome, familie, vriende, veiligheid – los alles net so en volg My.
As ons Jesus Christus wil volg moet ons alles agterlaat. Ons leef in ‘n wêreld waar alles om onsself draai – ons bestaan, ons status, ons bevordering, ons besittings … Hierdie eerste vier dissipels van Jesus moes groot opofferinge gemaak het: Petrus is onderstebo gekruisig, Andreas is in Griekeland gekruisig, Jakobus is onthoof en Johannes moes vlug uit sy land. Tog was hulle oortuig dat om Hom te volg beslis die moeite werd was – al beteken dit dat hulle hulle lewens mag verloor. Hulle het ‘n pad ontdek waarop hulle met vreugde geloop het al het dit hulle lewens gekos.
Hoe ver het ons nie van hierdie pad afgedwaal nie. Wat leer ons vandag in die kerk? Aanvaar sekere feite, aanvaar dat as jy sekere woorde sê en ‘n kaartjie invul alles reg is. Dit nie waar nie. Soos ons uit Jesus se eerste vier dissipels se lewens sien, is daar ‘n koste verbonde daaraan om Jesus te volg. Is ons bereid om hierdie prys te betaal en om uit ons gemaklike “Christelike” geloof te stap?
Jesus Christus vra meer as intellektuele geloof – ek ken ‘n klomp feite en aanvaar hulle. Volgende keer gaan ons na die hedendaagse kerk kyk. Hoekom al die bohaai? Wat het in die kerk gebeur?
Ons nuwe godsdiens
Het ons ons godsdiens afgewater? ‘n Nuwe hart is nodig
NEHEMIA – WYSHEID (2)
Ons saak met die Here is weer reg (Regverdigmaking)
Ons bid vir Christus se wederkoms – wat van sy eerste koms?
Dissipelskap: Tel die koste
Weier om baba te doop
Die leer van die hel (5)
Wanneer kom Israel tot bekering?
Die Apokriewe Boeke (1)
Laaste 7 Dae: 8,935
Laaste 30 Dae: 26,037
Laaste 365 Dae: 292,159